32.pielikums

Priekules novada pašvaldības domes

2016.gada 26.maija sēdes protokolam Nr.10,32.



**LATVIJAS REPUBLIKA**

# PRIEKULES NOVADA PAŠVALDĪBAS DOME

Reģistrācijas Nr. 90000031601, Saules iela 1, Priekule, Priekules novads, LV-3434, tālrunis 63461006, fakss 63497937, e-pasts: dome@priekulesnovads.lv

**LĒMUMS**

Priekulē

2016.gada 26.maijā Nr.10

 **32.**

 **Par zemesgabala nomas līguma pārtraukšanu K. Ķ. un zemes nomas līguma noslēgšanu ar U.Ķ. par zemesgabala nomu Liepājas ielā 9B, Priekulē**

2016.gada 3.maijā (reģ. nr. 2.1.4/752) Priekules novada pašvaldībā saņemts U.Ķ., dzīvojošs [:], Liepāja, iesniegums, kurā lūgts noslēgt zemes nomas līgumu garāžas Liepājas iela 9B, Priekulē, uzturēšanai.

Izskatot U.Ķ. iesniegumu tiek konstatēts, ka

[1.] U.Ķ. vēlas noslēgt zemes nomas līgumu garāžas uzturēšanai, kas atrodas Liepājas ielā 9B, Priekule.

[2.] Iepriekš garāžu izmantoja K.Ķ.

[3.] Pēc iedzīvotāju reģistra ziņām (2016.gada 3.maijs) K.Ķ., personas kods[:] miris 2016.gada 12.aprīlī.

[4.] 2008.gada 30.oktobrī Priekules novada pašvaldībā ir reģistrēts zemesgabala nomas līgums Nr.24/2008, kas noslēgts starp Iznomātāju Priekules pilsētas domi (tagad Priekules novada pašvaldība) un Kārli Ķipstu, personas kods 280346-11905, par garāžas Liepājas ielā 9B, Priekule, uzturēšanai, platība 79.88 m².

 [5.] Priekules novada pašvaldībā nav reģistrēti citi pieteikumi (iesniegumi) par zemes vienības daļas piešķiršanu nomā- augstāk minētās garāžas uzturēšanai.

[6.]Ar 2008.gada 8.septembra Liepājas tiesas Zemesgrāmatu tiesneša lēmumu, nekustamais īpašums -zemesgabals Liepājas iela 9B, Priekulē, ar kadastra numuru 6415 001 0009, 2796 m² platībā ir nostiprinātas īpašuma tiesības uz Priekules novada pašvaldības vārda. Priekules pilsētas zemesgrāmatas nodalījuma numurs 1000 0044 2971.

Ņemot vērā iepriekš minēto un pamatojoties uz likumu „Par pašvaldībām” 14.panta pirmās daļas 2.punktu, grozījumiem Ministru kabineta 2007.gada 30.oktobra noteikumos Nr. 735 „Noteikumi par publiskas personas zemes nomu” 7² punktu, kas nosaka, ka apbūvēta zemesgabala minimālā nomas maksa ir 28 EUR gadā, ja saskaņā ar šo noteikumu 7.2.apakšpunktu aprēķinātā nomas maksa ir mazāka nekā 28 EUR, **atklāti balsojot** **PAR - 11** deputāti (Malda Andersone, Inita Rubeze, Arnis Kvietkausks, Inese Kuduma, Vaclovs Kadaģis, Mārtiņš Mikāls, Ainars Cīrulis, Vija Jablonska, Arta Brauna, Tatjana Ešenvalde, Andris Džeriņš); **PRET - nav; ATTURAS - nav;** Priekules novada pašvaldības dome **NOLEMJ**:

 1. Ar 2016.gada 1.jūniju ***pārtraukt*** zemes nomas līgumu Nr. 24 /2008, noslēgtu 2008.gada 30.oktobrī ar K.Ķ., personas kods [:], par daļu ( kas ir 79.88 m²) no zemesgabala Liepājas ielā 9B, Priekulē, kadastra numurs 6415 001 0009, nomu, garāžas uzturēšanai, sakarā ar nomnieka nāvi.

1. Ar 2016.gada 1.jūniju noslēgt zemes nomas līgumu ar U.Ķ., [:] uz daļu Priekules novada pašvaldībai piederošā zemesgabala (kadastra numurs 6415 001 0009) Liepājas iela 9B, Priekule 79.88 m² platībā, garāžas uzturēšanai, nosakot :

 - nomas līguma termiņu līdz 2026.gada 31.decembrim;

- nomas maksu 1,5% no zemes kadastrālās vērtības gadā, bet nemazāk kā nekā 28 EUR gadā.

Nomnieks papildus nomas maksai maksā likumos noteiktos nodokļus.

Noslēdzot nomas līgumu paredzēt, ka pašvaldībai ir tiesības lauzt nomas līgumu, ja uz garāžu, kas atrodas Liepājas iela 9B, Priekulē pieteiksies mantinieki vai tiks reģistrēts zemesgrāmatā uz citas personas vārda.

3. Nomniekam divu mēnešu laikā jānoslēdz nomas līgums, ja nomas līgums netiek noslēgts nomnieka vainas dēļ, šis lēmums zaudē spēku.

4. Nekustamo īpašumu speciālistei (V.Rubeze) sagatavot atbilstošu līgumu (lēmuma 1.punkts).

 5. Saskaņā ar Administratīvā procesa likuma 70.panta pirmo daļu administratīvais akts stājas spēkā ar brīdi, kad paziņots adresātam.

6. Atbilstoši Administratīvā procesa likuma 76.panta pirmajai daļai, 79.panta pirmajai daļai šo lēmumu var pārsūdzēt Administratīvajā rajona tiesā, Liepājas Tiesu namā, Lielā ielā 4, Liepājā, LV-3401, viena mēneša laikā no tā spēkā stāšanās dienas.

Izsūtāms:

1 eks. U.Ķ., adrese: [:], Liepāja adrese: LV-3416;

1 eks. Nekustamo īpašumu speciālistei V.Rubezei;

1 eks. Finanšu nodaļai.

Pašvaldības domes priekšsēdētāja V.Jablonska